বারহমাসা
বারহমাসা (হিন্দি: बारहमासा, অনুবাদ 'বারো মাস') ভারতীয় উপমহাদেশে জনপ্রিয় একটি কাব্যিক ধারা যা মূলত ভারতীয় লোক ঐতিহ্য থেকে উদ্ভূত। এই কাব্যিক ধারায় সাধারণত একজন বিরহী মহিলার তার অনুপস্থিত প্রেমিক বা স্বামীর জন্য যে আকাঙ্ক্ষা তার বর্ণনা করা হয় এবং এর সাথে উপযুক্ত চিত্রকল্প সংযোজন করা হয় যাতে মৌসুমী আচার অনুষ্ঠানের পটভূমিতে বিরহী মহিলার মানসিক অবস্থা বর্ণনা করা হয়। হিন্দু চন্দ্র ক্যালেন্ডার অনুসারে মাসের অগ্রগতির বর্ননা হল এই শিল্প ধারার একটি মৌলিক উপাদান। তবে এই শিল্পধারার কিছু ব্যাতিক্রম আছে যেখানে মাসের সংখ্যা বারো (হিন্দি: बारह, উর্দু: بارہ‎‎) না হয়ে চার বা আট মাসের এক বছর বিবেচনা করা হয়, যা চৌমাসাস, চয়মাসাস এবং অষ্টমাস (যথাক্রমে চার, ছয় এবং আট মাসের চক্র)নামে পরিচিত লোক ঐতিহ্য। এগুলি বারহমাসারই ভিন্ন প্রকরণ। বারহমাসা মূলত একটি মৌখিক ঐতিহ্য। ভারতীয় কবিদের অগনিত দীর্ঘ কবিতা, মহাকাব্য এবং আখ্যান এই বারহমাসা ঐতিহ্যের অন্তর্ভুক্ত। এই কাব্যিক ঐতিহ্যে আধুনিক ইন্দো-আর্য ভাষাগুলির মধ্যে— হিন্দি, উর্দু, বাংলা, গুজরাটি, রাজস্থানী ভাষা, বিহারী ভাষা, পাঞ্জাবি ইত্যাদি ভাষারই প্রাধান্য দেখা যায়। কিছু আদিবাসীদের লোককাব্যকেও বারহমাসা কাব্যিক ঐতিহ্যের অন্তর্গত করা হয়।